text: [{"text_idx": "#000002", "text": "Hir\u00f0in kennir sey\u00f0ir si\u0301nar \u2013 ella hvussu var ta\u00f0 nu\u0301, ta\u00f0 er?"}, {"text_idx": "#000004", "text": "No\u0301gv hu\u0301ski hava sey\u00f0. I\u0301 mi\u0301num barnaheimi h\u00f8vdu vit eisini sey\u00f0, vit hoyggja\u00f0u, flettu, fylgdu vi\u00f0 lembingini og gingu a\u0301 fjall. Abbi mi\u0301n hev\u00f0i sey\u00f0in, ta\u0301 eg var sma\u0301drongur, seinni hevur pa\u0301pi mi\u0301n havt sey\u00f0 alla mi\u0301na ti\u0301\u00f0. I\u0301 a\u0301r havi eg veri\u00f0 meira eitt sindur uppi i\u0301 og gingi\u00f0 til handa."}, {"text_idx": "#000005", "text": "Gle\u00f0in at koma u\u0301t i\u0301 na\u0301ttu\u0301runa er sto\u0301r, og eitt summarkv\u00f8ld a\u0301 b\u00f8num, ta\u0301 lombini sp\u00e6la og seinni, ta\u0301 sey\u00f0urin er lagstur og hei\u00f0afuglurin syngur, kann ikki metast vi\u00f0 nakra keypta fri\u0301ti\u0301\u00f0 a\u0301 dy\u0301rum gistingarhu\u0301si."}, {"text_idx": "#000006", "text": "At kenna sey\u00f0in er ein fyritreyt, ta\u0301 vit skulu r\u00f8kta og fylgja vi\u00f0, men hir\u00f0i eri eg ongin. Eg kendi ikki okkara sey\u00f0 fyrst i\u0301 a\u0301rinum. Ta\u0301 er ringt at vera hir\u00f0i. To\u0301 vo\u0301ru go\u0301\u00f0 ra\u0301\u00f0 at heinta, ti\u0301 \u00e6rnar kenna bilin \u2013 ikki mi\u0301n, men tann gamla, svarta Berlingo-bilin hja\u0301 pa\u0301pa mi\u0301num. Ti\u0301 havi eg bru\u0301kt hansara bil, ta\u0301 eg havi givi\u00f0 kraftfo\u0301\u00f0ur og hoyggj, ti\u0301 ta\u0301 koma t\u00e6r til mi\u0301n har u\u0301ti a\u0301 Leiti, sum er eitt sta\u00f0arnavn a\u0301 vestara landinum i\u0301 Fuglafir\u00f0i."}, {"text_idx": "#000007", "text": "\u00c6rnar kenna ikki bara bilin, t\u00e6r kenna ljo\u0301\u00f0i\u00f0 og koma sto\u0301rleypandi, a\u0301\u00f0renn bilurin sto\u0301\u00f0gar. T\u00e6r hava fasta mannagongd. Nakrar hoppa inn i\u0301 bilin aftanfyri, og ein velur \u201cat sita framman\u201d, har hon f\u00e6r kraftfo\u0301\u00f0ur og hoyggj i\u0301 du\u0301rkinum f\u00f8raramegin. Eg pra\u0301ti vi\u00f0 t\u00e6r eina l\u00f8tu, me\u00f0an t\u00e6r eta, ki\u0301ni teimum og gle\u00f0ist um l\u00f8tuna. Lembingin gekk v\u00e6l, og nu\u0301 kenni eg allar \u00e6rnar, og i\u0301 summar gongur sey\u00f0urin fr\u00e6lsur i\u0301 haganum."}, {"text_idx": "#000008", "text": "Havi hugsa\u00f0 eitt sindur um hetta, at \u00e6rnar kendu meg, men eg kendi ikki t\u00e6r. Hetta er tann \u00f8vugta hir\u00f0amyndin, ti\u0301 vanliga kennir hir\u00f0in sey\u00f0ir si\u0301nar. Jesus sigur: Eg eri hin go\u0301\u00f0i hirin, og eg kenni mi\u0301nar, og mi\u0301nir kenna meg. Hja\u0301 m\u00e6r gekk ta\u00f0 bara annan vegin, ti\u0301 eg kendi ikki \u00e6rnar."}, {"text_idx": "#000009", "text": "Ta\u00f0 f\u00e6r meg at hugsa um okkara vi\u00f0urskifti vi\u00f0 Jesus. Kenna vit hann? Eg kendi ikki sey\u00f0in fyrst i\u0301 a\u0301rinum, og sey\u00f0urin kendi ikki meg. Men bilurin gj\u00f8rdi, at \u00e6rnar komu tuskandi mo\u0301ti m\u00e6r \u2013 hv\u00f8rjafer\u00f0, ti\u0301 t\u00e6r vistu, at her var okkurt at fa\u0301a."}]